Lõpetas uus lend rahvusvaheliselt sertifitseeritud lahenduskeskseid coache!
#000000
Septembrikuu esimesel reedel toimus meie rahvusvahelise coachi väljaõppe “The Art & Science of Coaching” 9. lennu lõpupidu. Hurraaa ja palju õnne meie 24. coachile, kes omandasid värskelt rahvusvahelise coachi sertifikaadi!
#000001
Meie kohtumine toimus Tallinna Teletornis. Eesti rahvale kallis ja eriline Tallinna Teletorn on Eesti kõige kõrgem ehitis ja lähtudes motost “Sky is the limit” tundus see eriline paik meile vääriline koht, kus lõpupidu korraldada.
#000002
Meie 9. lennu rahvusvaheliselt sertifitseeritud lahenduskesksed coachid alustasid oma õpiteekonda coachi meisterlikkuse suunas 2020. aasta novembrikuus ning lõpetasid õpingud 2021. aasta märtsis.
#000003
See oli esimene lend meie rahvusvahelise sertifikaadi väljaõppes, kus suur osa õppest toimus online keskkonnas. Sedavõrd toredam oli koos kokku saada ja seda võidukat teekonda koos tähistada.
#000004
Siin nad on – meie 9. lennu rahvusvaheliselt sertifitseeritud coachid:
#000005
Siin on väikene ülevaade ka sellest, mis programmiga on tegu ja kuidas värskelt diplomeeritud coachid sertifikaadini jõudsid:
#000006
Meie lahenduskeskse coachingu koolitusprogramm on akrediteeritud ICF-i (International Coaching Federation) poolt ja selle on edukalt lõpetanud ligi 50 000 inimest üle maailma. Erickson College International on hetkel esindatud 114. asukohas ja rohkem kui 45. erinevas riigis.
#000007
Lahenduskeskse coachingu koolitusprogramm koosneb neljast 4-päevasest moodulist (4 x 4 päeva) kogumahus 128 tundi (ICF Core Competency Hours) ehk 16 päeva. Koolitust viivad läbi rahvusvaheliselt tunnustatud ICF’i kõrgemaid tasemeid omavad coachingu treenerid, kes lendavad siia kohale üle terve maailma, kuid valdavalt siiski üle ookeani Kanadast.
#000008
Esimese mooduli keskseks küsimuseks on: “Mida ma tahan saavutada oma töös ja elus?”. Antud moodulis õpitakse püstitama selgeid eesmärke, loovaid lahendusi ja kasutama uusimaid coachingu tööriistu, et käivitada ja juhtida kliendi sisemist motivatsiooni. Moodulis liigutakse samm sammult sügavamale Lahenduskeskse Coachingu meetodi olemusse.
#000009
Teise mooduli keskseks küsimuseks on “Kuidas ma jõuan oma eesmärgini?”. Läbi erinevate meetodite on tähelepanu kliendi suhetel, strateegial ja kavandatud plaani looval elluviimisel. Kliendi liikumist raamistab keskkond ja aeg. Antud moodulis keskendume lahenduskeskse coachingu tööriistadele, õpime kuidas töötada aja ja prioritiseerimisega, vaatame milliseid tööriistasid ja nippe kasutades saavutame parima tulemuse ning uudistame kuidas juhtida loovust.
#000010
Selle 4-päeva jooksul keskendutakse väärtuste avastamisele ja väärtuste rakendamisele kliendi hüvanguks. Tegeletakse väärtuste ühendamisega ja vaadeltakse kuidas hakkama saada väärtustega kaasnevate hirmudega. Lisaks sellele õpitakse ja praktiseeritakse erinevaid tööriistu mida coachid saavad kasutada erinevate väärtusprotsesside juhtimiseks. Antud moodulis peatume põgusalt ka meeskonna coachingu teemal ning uurime mida kaasab endas pikaajaline coachingu suhe kliendiga.
#000012
Neljanda mooduli keskseks küsimuseks on ”Kuidas ma tean, et ma olen saavutanud oma eesmärgi?”. Viimases moodulis vaadatakse üle kõik eelnevad moodulid, et luua laiem pilt lahenduskeskse coachingu mudelist. Mooduli põhieesmärgiks on ühendada kõik seni omandatud teadmised ja kogemused ning integreerida need laiemate eesmärkidega. Õpitakse laiendatud kommunikatsiooni, pööratakse tähelepanud nn. motiveerivale sõnavarale ja oma suhtlemisstiili mitmekesistamise võimalustele ning uudistatakse metaprogrammide olemust. Õpitud teadmisi ja oskusi testitakse kirjalikult.
#000013
Rahvusvahelise sertikaadi saamiseks tuli kõikidel värskete rahvusvahelise coachi sertifikaadi omanikel osaleda terviklikult coachingu programmi väljaõppes, sooritada igas moodulis test ning läbi viia mitmeid coachingu praktikaid nii moodulite jooksul, kui ka moodulite välisel ajal ning sooritada lõpueksam.
#000014
Tegemist on väga põhjaliku ja praktilise programmiga, mis annab coachile väga süsteemsed teadmised ja tööriistad coachinguks. Antud coachi väljaõppe kohta on Sul võimalik lähemalt edasi lugeda siit: 
#000015
Meie 9. lennu rahvusvaheliselt sertifitseeritud coachide lõpupidu algas pisikese tuuriga imeilusas Tallinna Teletornis, kus on hingematvalt kaunid vaated ning palju põnevaid atraktsioone, mida kohapeal uudistada. Kohapealseid imeilusaid vaateid ilmestas huvitavate ja põnevate lugudega Tallinna Teletorni juhataja Jüri Kriisemann, kes on samuti coach.
#000016
Peale lühikesi kõnesid ja tänuavaldusi tähistasime seda teekonda maitsva tordi ja meeldiva seltskonnaga:
#000017
Intelligentse Grupi poolt maaletoodud ja Erickson College International’i poolt väljatöötatud rahvusvahelise coachi väljaõppe “The Art & Science of Coaching” programmi on Eestis lõpetanud enam kui 150 coachi Eestis. Kui sa soovid kogeda individuaalset coachingut või soovid coachingu teenust tellida oma ettevõttesse oma inimestele personaalselt või oma meeskonnale tervikuna, siis võta meiega julgesti ühendust.
#000018
Meil on pikaajaline kogemus ning suur võrgustik rahvusvaheliselt sertifitseeritud coachidest nii Eestis, kui mujal maailmas, kes professionaalset ning ICF–i standarditele väärilist coachingu teenust pakuvad.
#000019
Kirjuta signe @intelligentne.ee või helista (+372) 52 68 296 ning räägime lähemalt.
#000020